TAITF 2023

**תיאטרון מלנקי גאה להציג את פסטיבל התיאטרון הבינלאומי תל אביב:**

**"חברים גדולים של תיאטרון קטן"**

**Tel Aviv International Theatre Festival**

**הצגות VR, הצגות בשיתוף עם בינה מלאכותית, מוסיקה אלטרנטיבית, כנס בינלאומי ועוד  
  
 השנה בנושא: טכנולוגיות חדשות כשפה חדשה והשפעתן על התיאטרון   
  
 6-9 בספטמבר בתיאטרון מלנקי בתל אביב**

פסטיבל התיאטרון הבינלאומי תל-אביב TAITF 2023 **"חברים גדולים של תיאטרון קטן"** שיזם ומפיק **תיאטרון מלנקי** מזמין אתכם זאת השנה החמישית לארבעה ימים של חגיגה תיאטרלית משובחת ויארח יוצרים וקבוצות תיאטרון מכל העולם במשך ארבעה ימים בין התאריכים 6-9 בספטמבר בתיאטרון בתל אביב.

השנה הפסטיבל שואף לחקור את הפרשנויות, הצורות והטכנולוגיה כשפה וכלי של תיאטרון עתידי. זוהי הזדמנות מצוינת לנתח יחד את מהות הטכנולוגיה החדשה ושילובה באמנות רב תחומית, לדון על הגבול הדק שמפריד בין טכנולוגיה בעידן המודרני לבין אמנות התיאטרון באחת הערים הכי תוססות בעולם – תל אביב.

בין אירועי הפסטיבל: "אני מפחד" הצגה חדשה של תיאטרון מלנקי על השפעה של טכנולוגיות חדשות והבינה מלכותית על חיינו, מצרפת (France) תגיע הצגה אינטראקטיבית של קבוצה LARP PARIS ומלטביה יציגו את ההצגה "שכן" עוד בפסטיבל: הצגה של אורי לבנון ויורי קזנצב "קתרזיס. תולדות של גזענות" והצגה אקספרימנטלית של שפרה קז'דן.

מאוסטריה תגיע הצגה VR -"קראסנויארסק" הצגה של האמנית הבינלאומית האגדית **סוזן קנדי** (גרמניה) תציג את ( I AM (VRבנוסף, יתקיים בנוסף, יתקיים מופע אודיו-ויזואלי הנוצר משיתוף פעולה בין דני ויליאמסון וחגי איזנברג, וכנס בינלאומי בנושא "שימוש טכנולוגיות חדשות בתיאטרון"

"המטרה של TAITF 2023 היא ליזום, ליצור, לעודד ולפתח יצירות תיאטרון חדשניות בישראל. אנחנו נותנים במה למופעי תיאטרון עכשוויים מהארץ ומהעולם. להיחשף למחזאות חדשה, אסתטיקה ייחודית וצורות ניסיוניות של אמנות התיאטרון. להזמין אנשי מקצוע לדון, להתווכח ולחלוק דעות ולהנות מחוויה תיאטרלית מגוונת ומשובחת" **אומר המנהל האמנותי מיכאל טפליצקי.**

**"חברים גדולים של תיאטרון קטן",** נולד מתוך אינספור מפגשים מעשירים שנרקמו לאורך שנים עם יוצרים וקבוצות תיאטרון ממדינות שונות במהלך סיורים של תיאטרון מלנקי ברחבי העולם. תרומתו של המפגש והדיאלוג בין יוצרים מעוררי השראה ממדינות שונות, מקפלת בתוכה העשרה הדדית ומפרה ליצירה, אך גם פותחת בפני הקהל צוהר אל העולם ומאפשרת לנו, כקהילה, לגלות דברים חדשים על עצמנו דרך עיני האחר.  
זהו הפסטיבל הבינלאומי היחיד בישראל להפקות קאמריות של תיאטרון עכשווי. אורחי הפסטיבל הם יוצרים וקבוצות בהם אנו רואים חברים ושותפים לדרך כחלק ממרקם אמנותי יצירתי גלובאלי. ההצלחה הגדולה והעניין הרב שעורר הפסטיבל בשנותיו הקודמות מעידים על הצמא של הקהל הישראלי להזדמנויות למפגש עם שפות חדשות ויצירה איכותית ומסעירה.

**תיאטרון מלנקי** נוסד בשנת 1997 ע"י ארבעה עולים חדשים, שחקנים ויוצרים בוגרי בתי הספר הטובים ביותר לתיאטרון במדינות ברית המועצות לשעבר שהחליטו להקים תיאטרון חדש בישראל. השחקנית הלנה ירלובה, השחקן והבמאי מיכאל טפליצקי, הבמאי איגור ברזין וחוקר התיאטרון ד"ר בוריס ינטין, הניחו את היסודות לתיאטרון "**מלנקי**", אנסמבל פורץ דרך, אשר זכה תוך זמן קצר למקום של כבוד בזירת התיאטרון הישראלית, לביקורות משבחות ולקהל נאמן, המלווה אותנו לאורך שנים. בחירות יצירתיות לא שגרתיות, הקפדה על איכות ותעוזה אמנותית, בססו את מעמדו של תיאטרון "**מלנקי**" כתיאטרון איכותי בעל טביעת אצבע ייחודית בנוף התרבות הישראלית. בשנת 2007, עשור לאחר הקמתו, קבל גם הכרה ממסדית והפך לקבוצת תיאטרון הנתמכת באופן שוטף על ידי משרד התרבות ועיריית תל אביב יפו. לצד התמיכות השוטפות, נשענת פעילות התיאטרון גם על סיוע ממוסדות, קרנות, גופים פילנתרופיים, תורמים פרטיים, מפעל הפיס ומשרד העלייה והקליטה.

**פסטיבל תיאטרון בינלאומי תל אביב ה- 5**

**חברים גדולים של תיאטרון קטן**

6-9 לספטמבר בתיאטרון מלנקי , רחוב חומה ומגדל 32 -בתל אביב

מחיר כרטיסים: 40-150 ₪

לינק לאתר הפסטיבל: <https://www.telaviv-theatrefestival.co.il/programe-2023>

לינק לרכישת כרטיסים באתר בראבו: <https://bravo.3221.co.il/tisff>

תכנית הפסטיבל המלאה:

**6.9 -יום רביעי**

**אירוע פתיחת פסטיבל**

בשעה 19:00 בחלל הפתוח

**"אני מפחד"**

הצגה חדשה של תיאטרון מלנקי

על השפעה של טכנולוגיות חדשות ובינה מלכותית על חיינו  
  
 בשעה 20:00 באולם הגדול

**LARP PARIS (France)**

הצגה אינטראקטיבית מצרפת

בשעה 14:00, ו-16:00 באולם הקטן

**7.9 – יום חמישי**

**כנס בינלאומי**

בנושא "שימוש טכנולוגיות חדשות בתיאטרון"

בשעה: 12:00 באולם הגדול

**הצגה "שכן" (לטביה)**

בשעה 20:00 באולם הגדול

"**קתרזיס. תולדות של גזענות"**

הצגה של אורי לבנון ויורי קזנצב

בשעה 22:30 באולם הגדול

**8.9 – יום שישי**

**הצגה "שכן" (לטביה)**

בשעה 20:00 באולם הגדול

**Krasnojarsk (VR) Schauspielhaus Graz**

הצגה – אוסטריה VR

משעה 10:00 עד 22:00 באולם הקטן

**9.9 – יום שבת**

**אתתא**

הצגה אקספרימנטלית של שפרה קז'דן

בשעה 12:00 באולם הגדול

**"OTHESCAPES"**

קונצרט של מוזיקה אלטרנטיבית

חגי איזנברג ודני וויליאמסון

בשעה 21:00 באולם הגדול

**I AM (VR)**

הצגה של סוזן קנדי -גרמניה VR

משעה 08:30 עד 22:00 באולם הקטן

**אירוע סגירת פסטיבל**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

דנה בלר 054-2102322 קרנית בסון - יחסי ציבור 052-4299441